Cfiɣ am wass-a asmi temmut yaya ad fell-as yeɛfu yerḥem.Lliɣ meẓẓiyeɣ, qqareɣ deg uɣerbaz amenzu deg tɣiwant n Wat-Yeḥya Musa(…) (…)Asmi temmut, yiwen ur yerri tidmi-s ɣur-s xas akken tella tuḍen cwiṭ. Tanezzayt akken i d-yekker jeddi ɣer tẓallit yufa-d iruḥ lḥal, yewḥem! Acku yuɣ tannumi d yaya i t-idyessakayen.Maca ass-nni, yezgel taẓalit n lefjer. Akken i d-yenqer yitij, yebda yessakay degs maca terwiḥt tezwir aniɣer ara neḍfer akken ma nella .Yekker yecɛel taftilt, yebda diɣen deg-s asenhez maca akken iwala aḍad n ufus-is ayeffus ibedd, yegza d akken d acehhed i tcehhed send ad tt-yeffeɣ rruḥ. Jeddi, s tuffɣa n leɛqel i d-yesqerbeb, yessawl-d i baba akked warra-is nniḍen. Isali, yeṭṭerḍeq am uɛbar. Din din yeččur uxxam(…)